
RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării 

României la Uniunea Europeană

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi, cu adresa                 nr. PL- x 595 din 23 septembrie 2015 şi înregistrată cu nr. 4c-11/1119 din 23 septembrie 2015, a fost sesizată cu dezbaterea pe fond a proiectului de Lege pentru modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană.

Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, Camera Deputaţilor este prima Cameră sesizată. 

Consiliul Legislativ, prin avizul nr.933 din 1 septembrie 2015, a avizat favorabil iniţiativa legislativă.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, aprobată cu modificările şi completările ulterioare, în vederea stabilirii instanţelor române competente să emită certificatele care atestă caracterul executoriu al unei hotărâri în materie civilă şi comercială, atunci când aceasta urmează să fie executată în străinătate; stabilirii competenţei notarului public pentru eliberarea certificatului european de moştenitor; reglementării procedurii de emitere, rectificare, modificare sau retragere a certificatului care însoţeşte o hotărâre cu privire la o măsură de protecţie; stabilirii instanţelor competente să se pronunţe cu privire la cererile de recunoaştere şi încuviinţare a executării (exequátur) a unei hotărâri străine pronunţate în materia succesiunilor; stabilirii instanţelor competente să se pronunţe cu privire la cererile de refuz al recunoaşterii, cererile de constatate a absenţei motivelor de refuz al recunoaşterii în materie civilă şi comercială; stabilirii competenţei instanţei jurisdicţionale referitoare la cererile de adaptare a măsurii sau ordinului dispus printr-o hotărâre străină în materie civilă şi comercială etc.

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive şi  avizul Consiliului Legislativ în şedinţa din 20 octombrie 2015. La şedinţa Comisiei juridice, de disciplină şi imunităţi au fost prezenţi, conform listei de prezenţă, 21 deputaţi din totalul de 26 membri ai acesteia. 

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, cu Amendamentele admise redate în Anexa I la prezentul raport. Amendamentele respinse sunt redate în Anexa II. 
În raport cu obiectul şi conţinutul reglementării, proiectul de lege face parte din categoria legilor organice.
	VICEPREŞEDINTE,

Ciprian Nicolae NICA                          
	SECRETAR,

Sorin Constantin STRAGEA


	Consilier parlamentar,

Silvia Olaru
	Şef serviciu,

Ciprian Bucur




Anexa I:  Amendamente admise 
	Nr. crt.
	Legislaţie în vigoare
	Text proiect de lege
	Amendamente
	Motivare

	1. 
	ORDONANŢĂ DE URGENŢĂ nr. 119 din 21 decembrie 2006 privind unele măsuri necesare pentru aplicarea unor regulamente comunitare de la data aderării României la Uniunea Europeană
	Lege pentru modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană
	Lege pentru modificarea şi completarea Ordonanţei de urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană şi a Legii nr.36/1995 a notarilor publici şi a activităţii notariale, republicată, cu modificările şi completările ulterioare
Autor: Comisia juridică


	

	2. 
	
	Articol unic

Ordonanţa de urgenţă a Guvernului nr. 119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, publicată în Monitorul Oficial al României, Partea I, nr. 1036 din 28 decembrie 2006, aprobată cu completări prin Legea nr. 191/2007, cu modificările şi completările ulterioare, se modifică şi se completează după cum urmează:

	Art.I. - Ordonanţa de urgenţă a Guvernului nr. 119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, publicată în Monitorul Oficial al României, Partea I, nr. 1036 din 28 decembrie 2006, aprobată cu completări prin Legea nr. 191/2007, cu modificările şi completările ulterioare, se modifică şi se completează după cum urmează:

Autor: Comisia juridică


	

	3. 
	
	1. Titlul se modifică şi va avea următorul cuprins: „Ordonanţă de urgenţă privind unele măsuri necesare pentru aplicarea unor regulamente şi decizii ale Uniunii Europene"


	Nemodificat
	

	4. 
	
	2. După articolul I3 se introduc patru noi articole, art. I4 – I7, cu următorul cuprins:


	Nemodificat
	

	5. 
	
	Art. I4. - În vederea aplicării Regulamentului (UE) nr. 1.215/2012 al Parlamentului European şi al Consiliului din 12 decembrie 2012 privind competenţa judiciară, recunoaşterea şi executarea hotărârilor în materie civilă şi comercială, denumit în continuare Regulamentul nr. 1.215/2012, se stabilesc următoarele reguli: 

	Nemodificat
	

	6. 
	
	„Art. 1. - Cererile de refuz al recunoaşterii, cererile de constatare a absenţei motivelor de refuz al recunoaşterii, precum şi cererile de refuz al încuviinţării executării pe teritoriul României a hotărârilor pronunţate, tranzacţiilor judiciare aprobate sau încheiate şi actelor autentice întocmite sau înregistrate în mod oficial în materie civilă şi comercială, într-un alt stat membru al Uniunii Europene, formulate potrivit prevederilor Regulamentului nr. 1.215/2012, sunt de competenţa tribunalului.

	Nemodificat
	

	7. 
	
	Art. 2. - (1) Cererile, introduse în temeiul dispoziţiilor art. 54 din Regulamentul 1.215/2012, privitoare la adaptarea măsurii sau ordinului dispus prin hotărârile pronunţate, tranzacţiile judiciare aprobate sau încheiate şi actele autentice întocmite sau înregistrate în mod oficial într-un alt stat membru al Uniunii Europene, pot fi formulate, pe cale incidentală, în cauzele având ca obiect refuzul recunoaşterii, constatarea absenţei motivelor de refuz al recunoaşterii sau refuzul executării ori pe cale principală.


	Nemodificat
	

	8. 
	
	(2) Cererile privitoare la adaptarea măsurii sau ordinului, dispus prin hotărârile pronunţate, tranzacţiile judiciare aprobate sau încheiate şi actele autentice întocmite sau înregistrate în mod oficial într-un alt stat membru al Uniunii Europene, introduse, pe cale principală, sunt de competenţa tribunalului.


	Nemodificat
	

	9. 
	
	Art. 3. - (1) În cazul hotărârilor judecătoreşti, inclusiv al tranzacţiilor judiciare, pronunţate, respectiv aprobate sau încheiate în România, care urmează a fi puse în executare într-un alt stat membru al Uniunii Europene, competenţa de a emite, potrivit art. 53 sau, după caz, art. 60 din Regulamentul nr. 1.215/2012, certificatul prevăzut în anexa I sau, după caz, în anexa II din acelaşi regulament aparţine instanţei care a pronunţat hotărârea a cărei recunoaştere se invocă sau a cărei executare se solicită.


	Nemodificat
	

	10. 
	
	(2) În cazul actelor autentice întocmite sau înregistrate în mod oficial în România care urmează a fi puse în executare într-un alt stat membru al Uniunii Europene, competenţa de a emite, potrivit art. 60 din Regulamentul nr. 1.215/2012, certificatul prevăzut în anexa II din acelaşi regulament aparţine judecătoriei în a cărei circumscripţie se află emitentul actului."


	Nemodificat
	

	11. 
	
	Art. I5. - În vederea aplicării Regulamentului (UE) nr. 606/2013 al Parlamentului European şi al Consiliului din 12 iunie 2013 privind recunoaşterea reciprocă a măsurilor de protecţie în materie civilă, denumit în continuare Regulamentul nr. 606/2013, se stabilesc următoarele reguli:
	Nemodificat
	

	12. 
	
	„Art. 1. - Cererile de refuz al recunoaşterii şi cererile de refuz al încuviinţării executării pe teritoriul României, a hotărârilor privind măsuri de protecţie pronunţate, într-un alt stat membru al Uniunii Europene, potrivit prevederilor Regulamentului nr. 606/2013, sunt de competenţa judecătoriei.


	Nemodificat
	

	13. 
	
	Art. 2. - (1) Hotărârile privind măsurile de protecţie dispuse în procedura de emitere a ordinului de protecţie, pronunţate de instanţele române pot fi certificate, Ia cererea persoanei protejate, potrivit prevederilor Regulamentului nr. 606/2013.

	Nemodificat
	

	14. 
	
	(2) Eliberarea certificatului prevăzut de art. 5 din Regulamentul nr. 606/2012 este de competenţa primei instanţe.


	Nemodificat
	

	15. 
	
	Art. 3. - (1) Asupra cererii de eliberare a certificatului instanţa se pronunţă, prin încheiere, dată în camera de consiliu, fără citarea părţilor.


	Nemodificat
	

	16. 
	
	(2) Încheierea prin care cererea a fost admisă nu este supusă niciunei căi de atac. Încheierea prin care cererea a fost respinsă este supusă numai apelului, în termen de 5 zile de la comunicare.


	Nemodificat
	

	17. 
	
	(3) Certificatul se eliberează persoanei protejate şi se comunică, în copie, persoanei care reprezintă ameninţarea, care va fi înştiinţată asupra faptului că măsura de protecţie astfel certificată este recunoscută şi are forţă executorie în toate statele membre ale Uniunii Europene.


	Nemodificat
	

	18. 
	
	Art. 4. - La cererea persoanei protejate sau a persoanei împotriva căreia a fost emis ordinul de protecţie, precum şi din oficiu, certificatul poate fi rectificat sau retras, în condiţiile prevăzute la art. 9 alin. (1) din Regulamentul nr. 606/2013.


	Nemodificat
	

	19. 
	
	Art.5. - (1) Cererea de rectificare a certificatului este de competenţa instanţei care a emis certificatul.


	Nemodificat
	

	20. 
	
	(2) Asupra cererii de rectificare a certificatului instanţa se pronunţă prin încheiere, dată în camera de consiliu. Părţile vor fi citate numai dacă instanţa socoteşte că este necesar ca acestea să dea anumite lămuriri.


	Nemodificat
	

	21. 
	
	(3) Încheierea prin care s-a admis sau s-a respins cererea de rectificare este supusă numai apelului, în termen de 5 zile de la comunicare.


	Nemodificat
	

	22. 
	
	Art. 6. - (1) Cererea de retragere a certificatului se introduce la instanţa care a emis certificatul, în termen de o lună de la comunicarea acestuia.


	Nemodificat
	

	23. 
	
	(2) În cazul în care găseşte întemeiată cererea de retragere a certificatului, instanţa, cu citarea părţilor, revine asupra măsurii luate şi dispune retragerea, în tot sau în parte, a certificatului.


	Nemodificat
	

	24. 
	
	(3) Încheierea poate fi atacată numai cu apel în termen de 15 zile de la comunicare.


	Nemodificat
	

	25. 
	
	Art. 7. - La cerere persoanei interesate, se poate elibera un nou certificat care atestă suspendarea sau revocarea măsurii de protecţie, ori suspendarea caracterului executoriu al hotărârii instituind măsura de protecţie ori, după caz, retragerea certificatului potrivit dispoziţiilor art. 9 alin. (1) lit. (b) din Regulamentul nr. 606/2013. Dispoziţiile art. 3 se aplică în mod corespunzător.


	Nemodificat
	

	26. 
	
	Art. 8. - (1) În vederea executării pe teritoriul României, a unei hotărâri emise într-un alt stat membru al Uniunii Europene, prin care s-au dispus măsuri de protecţie necunoscute sau diferite de cele prevăzute de legea română, instanţa română ajustează, în condiţiile art. 11 din Regulamentul nr. 606/2013, elementele de fapt ale măsurii de protecţie pentru a o face executabilă pe teritoriul României în condiţiile prevăzute de legea română, dispunând măsuri cu efecte echivalente şi care urmăresc obiective şi interese similare. Măsura dispusă de instanţa română nu poate produce efecte care să le depăşească pe cele prevăzute de dreptul statului membru de origine pentru măsura dispusă prin hotărârea pronunţată de instanţa statului membru de origine.


	Nemodificat
	

	27. 
	
	(2)
Ajustarea se face, din oficiu sau la cererea părţii interesate, în cadrul
soluţionării cererilor având ca obiect încuviinţarea executării hotărârii sau refuzul
recunoaşterii sau executării ori pe cale principală.


	Nemodificat
	

	28. 
	
	(3)
Instanţa competentă este cea prevăzută la art.l alin.(l)


	Nemodificat
	

	29. 
	
	(4) În cazul în care instanţa constată, cu ocazia soluţionării cererilor prevăzute la alin.(2), că este necesară ajustarea, va dispune citarea părţilor. Prezenţa procurorului este obligatorie.


	Nemodificat
	

	30. 
	
	(5) Împotriva hotărârii prin care instanţa a procedat la ajustarea hotărârii pronunţate într-un alt stat membru se poate introduce apel, în termen de 10 zile de la comunicare. Hotărârea pronunţată în apel nu este supusă recursului.


	Nemodificat
	

	31. 
	
	Art. I6 - În vederea aplicării Regulamentului (UE) nr. 650/2012 al Parlamentului European şi al Consiliului din 4 iulie 2012 privind competenţa, legea aplicabilă, recunoaşterea şi executarea hotărârilor judecătoreşti şi acceptarea şi executarea actelor autentice în materie de succesiuni şi privind crearea unui certificat european de moştenitor, denumit în continuare Regulamentul nr.650/2012, se stabilesc următoarele reguli:


	Nemodificat
	

	32. 
	
	„Art. 1. - Cererile de recunoaştere şi încuviinţare a executării pe teritoriul României, a unei hotărâri în materie de succesiuni pronunţată într-un alt stat membru al Uniunii Europene potrivit prevederilor Regulamentului nr. 650/2012, sunt de competenţa tribunalului.


	Nemodificat
	

	33. 
	
	Art. 2. - Certificatul european de moştenitor se eliberează, în conformitate cu prevederile Capitolului VI din Regulamentul nr. 650/2012, la cererea oricăreia dintre persoanele prevăzute de art. 63 alin. (1) din regulament, de către notarul public care a eliberat sau în arhiva căruia se păstrează certificatul de moştenitor ori, după caz, de Camera Notarilor Publici care păstrează arhiva notarului public emitent al certificatului de moştenitor în conformitate cu legea română.

	Art. 2. - Certificatul european de moştenitor se eliberează, în conformitate cu prevederile Capitolului VI din Regulamentul nr. 650/2012, la cererea oricăreia dintre persoanele prevăzute de art. 63 alin. (1) din regulament, de către notarul public care a eliberat sau în arhiva căruia se păstrează certificatul de moştenitor ori, după caz, în situaţia în care arhiva notarului public emitent al certificatului de moştenitor în conformitate cu legea română, este păstrată de Camera Notarilor Publici. Certificatul european de moştenitor va fi eliberat de notarul public desemnat în condiţiile legii. 
Autor: Comisia juridică


	

	34. 
	
	Art. 3. - (1) Împotriva eliberării certificatului european de moştenitor, precum şi împotriva refuzului de eliberare a acestuia se poate face contestaţie, de orice persoană care are dreptul, în conformitate cu art. 63 alin.(l) din Regulamentul nr. 650/2012, să solicite un certificat european de moştenitor.


	Nemodificat
	

	35. 
	
	(2) Contestaţia se soluţionează de judecătoria în a cărei circumscripţie teritorială se află sediul notarului public care a eliberat certificatul de moştenitor în conformitate cu legea română. Hotărârea prin care se soluţionează contestaţia este supusă numai apelului.


	Nemodificat
	

	36. 
	
	(3) Pe durata soluţionării contestaţiei, instanţa poate dispune, dacă este cazul, suspendarea efectelor certificatului european de moştenitor, potrivit art.73 alin.(l) lit. b) din Regulamentul nr. 650/2012.


	Nemodificat
	

	37. 
	
	Art. 4. - (1) Rectificarea, modificarea sau retragerea certificatului european de moştenitor este de competenţa notarului public care 1-a emis, potrivit art. 2.


	Nemodificat
	

	38. 
	
	(2) În cazul rectificării, modificării sau retragerii certificatului european de moştenitor, notarul public competent potrivit alin. (1) are obligaţia de informare a tuturor persoanelor cărora le-au fost eliberate, în conformitate cu art. 70 alin. (1) din Regulamentul nr. 650/2012, copii ale certificatului de moştenitor.


	Nemodificat
	

	39. 
	
	(3) Împotriva rectificării, modificării sau retragerii certificatului european de moştenitor se poate face contestaţie de către orice persoană care dovedeşte că are un interes legitim.


	Nemodificat
	

	40. 
	
	(4) Contestaţia se soluţionează de judecătoria în a cărei circumscripţie teritorială se află sediul notarului public care a eliberat certificatul european de moştenitor rectificat, modificat sau retras. Hotărârea prin care se soluţionează contestaţia este supusă numai apelului.


	Nemodificat
	

	41. 
	
	Art. I7. - În vederea aplicării Deciziei Consiliului nr. 2007/712/CE din 15 octombrie 2007 privind semnarea, în numele Comunităţii, a Convenţiei privind competenţa judiciară, recunoaşterea şi executarea hotărârilor în materie civilă şi comercială, şi a Deciziei Consiliului nr. 2009/430/CE din 27 noiembrie 2008 privind încheierea Convenţiei privind competenţa judiciară, recunoaşterea şi executarea hotărârilor judecătoreşti în materie civilă şi comercială, denumită în continuare Convenţia de la Lugano/Convenţie, se stabilesc următoarele reguli:


	Nemodificat
	

	42. 
	
	Art. 1. - Cererile pentru recunoaşterea, precum şi cele pentru încuviinţarea executării pe teritoriul României a hotărârilor pronunţate, tranzacţiilor judiciare aprobate sau încheiate şi actelor autentice întocmite sau înregistrate în mod oficial în materie civilă şi comercială, într-un stat care nu este membru al Uniunii Europene, dar care este stat contractant la Convenţia de la Lugano, potrivit prevederilor Convenţiei, sunt de competenţa tribunalului.

	Nemodificat
	

	43. 
	
	Art. 2. - (1) În cazul hotărârilor judecătoreşti pentru care se solicită recunoaşterea sau încuviinţarea executării într-un stat care nu este membru al Uniunii Europene, dar care este stat contractant la Convenţie, competenţa de a emite, potrivit art. 54 din Convenţie, certificatul prevăzut în anexa V din aceeaşi Convenţie aparţine primei instanţe.
	Nemodificat
	

	44. 
	
	(2) În cazul în care, potrivit art. 57 din Convenţie, se solicită recunoaşterea sau încuviinţarea executării pe teritoriul unui stat care nu este membru al Uniunii Europene, dar care este stat contractant la Convenţie, a unui act autentic, executoriu potrivit legii române, competenţa de a emite certificatul prevăzut în anexa VI din aceeaşi Convenţie aparţine judecătoriei în a cărei circumscripţie se află emitentul actului.


	Nemodificat
	

	45. 
	
	(3) În cazul în care se solicită recunoaşterea sau încuviinţarea executării pe teritoriul unui stat care nu este membru al Uniunii Europene, dar care este stat contractant la Convenţia de la Lugano, a unei hotărâri pronunţate de instanţa română, potrivit legii, pentru încuviinţarea unei tranzacţii judiciare, competenţa de a emite, potrivit art. 58 din Convenţie, certificatul prevăzut în anexa V din acelaşi regulament aparţine acelei instanţe.


	Nemodificat
	

	46. 
	
	Art. 3. - În temeiul art.3 alin. (2) din Protocolul 2 la Convenţie, privind interpretarea uniformă a Convenţiei şi comitetul permanent, Ministerul Justiţiei este desemnat autoritate română competentă să transmită selectiv Comisiei Uniunii Europene cele mai importante hotărâri pronunţate în ultimă instanţă sau anumite hotărâri definitive."


	Nemodificat
	

	47. 
	
	
	Art.II. - Legea nr.36/1995 a notarilor publici şi a activităţii notariale, republicată, cu modificările şi completările ulterioare, publicată în Monitorul Oficial al României nr.444 din 18 iunie 2014, se modifică şi se completează după cum urmează:

 Autor: Comisia juridică


	

	48. 
	Legea nr.36/1995 a notarilor publici şi a activităţii notariale, republicată, cu modificările şi completările ulterioare

    Art. 3

    (4) În exercitarea profesiei şi în legătură cu aceasta, notarul public este protejat de lege.
	
	Alineatul (4) al articolului 3 se completează după cum urmează:
 (4) În exercitarea profesiei şi în legătură cu aceasta, notarul public este protejat de lege şi poate fi asimilat funcţionarilor publici sau persoanelor prevăzute la art.308 Cod penal, în exercitarea atribuţiilor prevăzute de art.12.

Autor: Comisia juridică


	

	49. 
	Art. 12
Notarul public îndeplineşte următoarele acte şi proceduri notariale:
	
	Art.12 se modifică şi se completează după cum urmează:
(1) Notarul public îndeplineşte următoarele acte şi proceduri notariale:


	

	50. 
	a) redactarea înscrisurilor cu conţinut juridic, la solicitarea părţilor;

b) autentificarea înscrisurilor;

c) procedura succesorală notarială;

d) certificarea unor fapte, în cazurile prevăzute de lege;

e) legalizarea semnăturilor de pe înscrisuri, a specimenelor de semnătură, precum şi a sigiliilor;

f) darea de dată certă înscrisurilor;

g) primirea în depozit a bunurilor, a înscrisurilor şi a documentelor prezentate de părţi, precum şi a sumelor de bani, a altor bunuri, înscrisuri sau documente găsite cu ocazia inventarului succesoral, în limita spaţiului şi utilităţilor de care dispune biroul notarial;

h) actele de protest al cambiilor, al biletelor la ordin şi al cecurilor;

i) legalizarea copiilor de pe înscrisuri;

j) efectuarea şi legalizarea traducerilor;

k) eliberarea de duplicate de pe actele pe care le-a întocmit;

l) activităţi fiduciare, în condiţiile legii;

m) numirea, în cazurile prevăzute de lege, a custodelui sau a curatorului special;

n) înregistrarea şi păstrarea, în condiţiile legii, a amprentelor dispozitivelor speciale de marcat;

o) certificarea etapelor procedurale ale licitaţiilor şi/sau ale rezultatelor acestora;

p) procedura divorţului, în condiţiile legii;
	
	Nemodificat
	

	51. 
	
	
	După litera p) se introduc trei litere noi, lit.p1), p2), şi p3), după cum urmează:

p1) emiterea certificatului european de moştenitor;

P2) emiterea certificatului genealogic;

P3) emiterea titlurilor executorii notariale;

Autor: Comisia juridică


	

	52. 
	q) lichidarea pasivului succesoral, cu acordul tuturor moştenitorilor;
	
	Nemodificat
	

	53. 
	r)orice alte operaţiuni prevăzute de lege.

	
	Nemodificat
	

	54. 
	
	
	După alineatul (1) al articolului 12 se introduce un alineat nou, alin.(2) cu următorul cuprins:
(2) Procedura privind emiterea titlurilor executorii notariale şi a certificatelor genealogice se stabileşte prin ordin al ministrului justiţiei, la propunerea Consiliului Uniunii.

Autor: Comisia juridică


	

	55. 
	
	
	După articolul 20 se introduce un articol nou, art.201, cu următorul cuprins:
Art.201 – Prin excepţie, în cazuri justificate, la cerere, Consiliul UNNPR poate aproba schimbarea sediului biroului notarial fără îndeplinirea obligaţiilor procedurilor prevăzute de art.20. Hotărârea Consiliului Naţional se comunică Ministerului Justiţiei în scopul emiterii ordinului de numire

Autor: Comisia juridică


	

	56. 
	Art. 22
Notar public poate fi cel care îndeplineşte următoarele condiţii:

a)este cetăţean român, cetăţean al unui stat membru al Uniunii Europene, cetăţean al unui stat aparţinând Spaţiului Economic European sau cetăţean al Confederaţiei Elveţiene şi are domiciliul sau reşedinţa în România;

b)are capacitate deplină de exerciţiu;

c)este licenţiat în drept;

d)nu are antecedente penale rezultate ca urmare a săvârşirii unei infracţiuni de serviciu sau în legătură cu serviciul ori a săvârşirii cu intenţie a unei alte infracţiuni;

e)se bucură de o bună reputaţie, constatată în condiţiile stabilite prin statut;

f)cunoaşte limba română;
	
	Articolul 22 se modifică şi se completează cu două alineate noi, după cum urmează:
Alin.(1) - Notar public poate fi cel care îndeplineşte următoarele condiţii:

Nemodificat


	

	57. 
	g) este apt din punct de vedere medical şi psihologic pentru exercitarea funcţiei;


	
	g) este apt din punct de vedere medical - psihic pentru exercitarea funcţiei;

Autor: Comisia juridică


	

	58. 
	h) a deţinut timp de 2 ani calitatea de notar stagiar, a absolvit Institutul Notarial Român şi a promovat examenul de definitivat sau a exercitat timp de cel puţin 6 ani o funcţie de specialitate juridică şi a promovat concursul de admitere în funcţia de notar public.


	
	Nemodificat
	

	59. 
	
	
	După alineatul 1 se introduc două alineate noi, alin.(2) şi (3) cu următorul cuprins:

(2) – Dovada îndeplinirii condiţiei prevăzute la alin.(1) lit.g) se face în baza unei adeverinţe medicale emise în urma examinării psihiatrice într-o unitate sanitară acreditată potrivit legii.
Autor: Comisia juridică
	

	60. 
	
	
	(3) – În toate cazurile în care, potrivit legii, există obligaţia îndeplinirii condiţiei prevăzute la art.22 lit.g) din lege, dovada se face în baza unei adeverinţe medicale emise în urma examinării psihiatrice într-o unitate sanitară acreditată potrivit legii.
Autor: Comisia juridică
	

	61. 
	Art. 46
(5) Colegiul director este format dintr-un preşedinte, care este şi preşedintele Camerei, un vicepreşedinte, care este şi vicepreşedintele Camerei, şi 3-7 membri. Colegiul director al Camerei este ales de Adunarea generală a Camerei, în condiţiile stabilite prin statutul Uniunii, pentru un mandat de 4 ani, dintre notarii publici care funcţionează în acea Cameră.


	
	Alineatul (5) al articolului 46 se completează şi va avea următorul cuprins:
(5) Colegiul director este format dintr-un preşedinte, care este şi preşedintele Camerei, un vicepreşedinte, care este şi vicepreşedintele Camerei, şi 3-7 membri. Colegiul director al Camerei este ales de Adunarea generală a Camerei, în condiţiile stabilite prin statutul Uniunii, pentru un mandat de 4 ani, dintre notarii publici care funcţionează în acea Cameră. Adunarea Generală alege şi un număr de 3 supleanţi pentru cei 3 – 7 membri ai Colegiului director.

Autor: Comisia juridică
	

	62. 
	
	
	La articolul 48, după litera i) se introduce o literă nouă, lit.j), cu următorul cuprins:
j) desemnează notarul public care va elibera, în condiţiile legii, certificatul european de moştenitor, în situaţia în care arhiva succesorală în cauză se află în administrarea Camerei.
Autor: Comisia juridică


	

	63. 
	Art. 56
(1) Consiliul Uniunii are, în principal, următoarele atribuţii:

c) propune ministrului justiţiei onorariile minimale pentru actele şi procedurile notariale îndeplinite în exercitarea funcţiei de către notarii publici, având în vedere următoarele criterii:

7. răspunderea notarului public, prin raportare şi la valoarea actului sau procedurii;


	
	Articolul 56, alineatul (1) litera c) punctul 7 se completează şi va avea următorul cuprins:
7. răspunderea notarului public, prin raportare şi la valoarea actului sau procedurii.
La elaborarea propunerilor de onorarii Consiliul Uniunii va consulta o Comisie formată din reprezentanţi ai Ministerului Justiţiei, Ministerului Finanţelor Publice, Uniunii Naţionale a Notarilor Publici din România şi a unei Organizaţii Non-Guvernamentale care activează în domeniul protecţiei consumatorilor şi care se stabileşte conform regulamentului.

Autor: Comisia juridică


	

	64. 
	Art.61.

(6) Tarifele pentru înscriere sau verificare în registre se vor putea încasa de către notarii publici fie pe chitanţiere puse la dispoziţie de către CNARNN, fie pe bonuri fiscale, prin intermediul caselor de marcat.


	
	La articolul 61 alineatul (6) se modifică şi se introduce un alineat nou, alin.(61), cu următorul cuprins:
(6) - Tarifele pentru înscriere sau verificare în registre se vor putea încasa de către notarii publici, de la părţi şi se vor vira CNARNN în baza facturilor emise de către acesta.
Autor: Comisia juridică

(61) – Fondurile acumulate de CNARNN vor fi utilizate pentru dezvoltarea instituţiei notarului public, pentru securizarea actului notarial şi pentru perfecţionarea profesională a corpului de notari publici.

Autor: Comisia juridică


	

	65. 
	Art. 66

………………
 (2) Prin excepţie de la dispoziţiile art. 56 alin. (1) lit. c), la propunerea Consiliului Uniunii, ministrul justiţiei poate stabili acte şi proceduri notariale pentru care onorariul se stabileşte liber, între notarul public şi solicitant.


	
	La articolul 66 alineatul (2) se modifică şi va avea următorul cuprins:

(2) Prin excepţie de la dispoziţiile art. 56 alin.(1) lit.c), la propunerea Consiliului Uniunii, ministrul justiţiei poate stabili acte şi proceduri notariale pentru care onorariul se stabileşte liber, între notarul public şi solicitant. La identificarea actelor şi procedurilor notariale pentru care onorariul se stabileşte liber, Consiliul Uniunii va consulta Comisia formată din reprezentanţi ai Ministerului Justiţiei, Ministerului Finanţelor Publice, Uniunii Naţionale a Notarilor Publici din România şi a unei Organizaţii Non-Guvernamentale care activează în domeniul protecţiei consumatorilor şi care se stabileşte conform regulamentului.
Autor: Comisia juridică


	

	66. 
	
	
	După articolul 166 se introduce un articol nou, art.1661, cu următorul cuprins:
Art.1661 - Mandatele aflate în desfăşurare  la data intrării în vigoare a prezentei legi, a funcţiilor alese prin vot la nivelul Camerelor şi al Uniunii Notarilor Publici, se prelungesc cu 6 luni, faţă de data de încheiere a acestora la termenul de 4 ani prevăzut de lege.

Autor: Comisia juridică


	


Anexa II:  Amendamente respinse
	Nr. crt.
	Legislaţie în vigoare
	Text proiect de lege
	Amendamente
	Motivare

	1. 
	Art. 40

 (1) Calitatea de notar public încetează:
……………………..

f) când prin hotărâre judecătorească definitivă s-a dispus condamnarea sau amânarea aplicării pedepsei pentru săvârşirea unei infracţiuni de serviciu sau în legătură cu serviciul ori pentru săvârşirea cu intenţie a unei alte infracţiuni;


	
	Art. 40

 (1) Calitatea de notar public încetează sau se suspendă, în următoarele cazuri:

……………………..

f) când prin hotărâre judecătorească definitivă s-a dispus condamnarea sau amânarea aplicării pedepsei pentru săvârşirea unei infracţiuni de serviciu;

Autor: deputat Mate Andras Levente

